lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en ca lv sl lv lv es uk es en en nl lv pt lv en lv pt lv ca lv ca lv en lv lv lv lv lv lv en lv lv lv lv lv lv lv lv lv lv en lv lv lv az lv pt lv ca lv ca lv en lv az lv sk lv sk lv ceb sk hbs_lat hbs_lat ca lv en en lv lv lv en lv ca lv lv lt lv lv lt ca lv lv en lv lt ru en ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
Tobers: Moldova būs ļoti motivēta ieķerties pēdējā cerību salmiņā
2022. gada 21. septembris 09:48
Kristers Tobers Foto: Sanita Ieva Sparāne
Latvijas vīriešu futbola izlasei jābūt gatavai, ka tās pretiniece UEFA Nāciju līgā Moldova spēlēs aktīvi un presingos, intervijā Latvijas Futbola federācijai (LFF) atzīst valstsvienības pussargs Kristers Tobers.
Strūriška triumfē Pasaules kausa 5. posmā BMX
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
UEFA Nāciju līgas D līgā Latvijas futbolisti ceturtdien "Skonto" stadionā uzņems Moldovu, bet trīs dienas vēlāk turnīra noslēgumā viesosies pie Andoras. Pēc četrām spēlēm grupā pārliecinoša līdere ar maksimāli iespējamajiem 12 punktiem ir Latvija.
Jūnijā latvieši uzvarēja visās četrās spēlēs un jau ceturtdien var nodrošināt ceļazīmi uz C līgu.
"Izdevās maksimāli labākais rezultāts, uz kādu tajā nometnē bijām cerējuši. Vēl labāku iznākumu droši vien grūti iedomāties. Galvenais iemesls, domāju, bija vienota komanda ģērbtuvē un saliedēta spēle laukumā. Visi cīnījās par katru bumbu. Pirmās spēles varbūt nebija tās acij tīkamākās, bet tobrīd rezultāts bija galvenais. Es uzskatu, ka ar katru nākamo spēli bija uzlabojumi sniegumā, un katra nākamā spēle bija aizvien pārliecinošāka," LFF citē Tobera teikto.
Futbolists arī stāstīja, ka izlase analizējusi iepriekšējos mačus un tagad priekšā tikai darbs ar niansēm.
"Jau šobrīd zinām, ka ir daudzas lietas, kur varam uzlabot sniegumu, esam skatījušies video. Tagad būs divas citas spēles, par iepriekšējām vairs nedomājam. Skaidrs, ka Moldova ieradīsies Rīgā ļoti motivēta ieķerties pēdējā cerību salmiņā. Paredzu, ka viņi spēlēs aktīvāk un presingos vairāk. Mums jābūt tam gataviem," skaidroja Tobers.
Gdaņskas "Lechia" futbolistu Toberu Latvijas izlases galvenais treneris Dainis Kazakevičs apciemojis jau pirms izlases treniņnometnes.
"Tas, manuprāt, ir apsveicams solis no trenera puses, un apliecina, cik lielu darba apjomu ikdienā paveic mūsu treneris, un ne tikai izlases nometņu laikā. Nometnes ir tikai plānu īstenošanas laiks, bet viss melnais darbs tiek izdarīts starp nometnēm. Manā klubā daudzi futbolisti bija patīkami pārsteigti par to, ka izlases treneris apmeklē savus spēlētājus arī klubos. Kā spēlētājs es šādā situācijā jūtos kā komandai svarīga un nozīmīga figūra. Arī no pārējiem džekiem dzirdēju apmēram to pašu domu. Jūtamies novērtēti," stāstīja Tobers.
"Lechia" komandā Tobers tiek iespēlēts gan kā centra pussargs, gan kā centra aizsargs.
"Tur vēl notiek visādi meklējumi. Tiekam rotēti. Vispirms vairākas spēles aizvadīju kā centra pussargs. Tad galveno treneri atlaida, atnāca jauns treneris, un pēdējo spēli pirms pievienošanās izlasei aizvadīju jau kā centra aizsargs. Tā ka laikam vēl nav atrasta man īstā vieta Polijā," atklāja Tobers.
"Pie katra trenera ir savas nianses, katrs treneris nedaudz citādi redz pussargu darbības un funkcijas. Visbiežāk man jāpalīdz gan aizsardzībā, gan uzbrukumu ievadīšanā, bet mēdz būt arī citādi. Kad UEFA Eiropas Konferences līgas kvalifikācijā izbraukumā spēlējām pret Vīnes "Rapid", mana galvenā funkcija bija aizsardzība. Par uzbrukumu man nebija jādomā. Daudz kas atkarīgs arī no spēles ritējuma un no pretinieka," turpināja futbolists.
Runājot par nākamajiem pretiniekiem, Tobers izcēla Moldovas izlases kreiso flangu, no kurienes sākas viņu bīstamākie uzbrukumi.
"Tur ir tehniski spēlētāji. Viņi cenšas presingot, spēlēt "augstu". Tam gan ir monētas divas puses, un ir nianses, kur viņiem šajā elementā ir robi, bet sīkāk to neapspriedīšu. Uzskatu, ka Moldova ir cienījama izlase ar pietiekami labiem spēlētājiem," uzsvēra Tobers.
UEFA Nāciju līgas spēles šogad notiek jūnijā (četras spēļu dienas) un septembrī (divas spēļu dienas). Neatkarīgi no komandu skaita grupā, visas komandas aizvadīs divu apļu turnīru, tiekoties ar katru pretinieku pa reizei savā laukumā un viesos.
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Ābols: Man ir stipri miglains priekšstats par "Mestis" kopējo līmeni
Video un audio "Tu taču esi hokejists. Ko tu te dari?" Roberts Jekimovs par stereotipiem, darbu aiz bāra letes un pie taksometra stūres
Hokeja anatomija ar Jēkabu Rēdlihu
Ostapenko viegli sasniedz Seulas turnīra pusfinālu
Medijs: Slovēnijas basketbolisti pirms ceturtdaļfināla dzēra līdz pieciem rītā
Usiks līdz karjeras beigām vēlas vēl trīs cīņas
"VEF Rīga" atklāj nākamās sezonas budžetu
Horvātijas futbolisti cīņā par pirmo vietu grupā uzveic Dāniju
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
"Hy и kTo Torдa BpeT ceйчac?". Cпop o "cлyrax ЛeMбeprca" и ykpaиHe
ЖиTeли ЭcToHии пpиHялиcb ckyпaTb reHepaTopы пocлe oбpaщeHия Kaи Kaллac
Ha koHy - пepexoд B лиry ypoBHeM Bышe. ЧTo HyжHo зHaTb o MaTчe ЛaTBии пpoTиB AHдoppы
RUS TVNET B AHдoppe
"ПorpaHичHиk дoлro и coчyBcTBeHHo жeлaл yдaчи". KTo и kak ceйчac yeзжaeT из Poccии?
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa